AlexejDobrolubov/national_council_slovak_2010 huggingface dataset:
22. schôdza NR SR - 11.deň - A. dopoludnia
Dátum: 2024-11-07
Poslanec: Kolíková, Mária (SaS)
Druh vystúpenia: Vystúpenie s faktickou poznámkou

20. Ďakujem veľmi pekne, panie poslankyne, páni poslanci. Najprv si dovolím k pánovi poslancovi Hazuchovi a potom k ostatným. Pán poslanec, som rada, že ste vystúpili a podľa mňa ten rozdiel, ktorý tu je, že môžeme mať na mnoho vecí rozdielne názory. A máme k tomu, samozrejme, rôzne výroky. Ale povedzte mi jedno uznesenie aj za bývalej vlády, keď sme my boli pri moci, že by sme zneužili Národnú radu na pretlačenie nejakej svojej pravdy. Také neexistuje, neexistuje také. A to, čo vy robíte a my vás kvôli tomu teraz kritizujeme a to je to hanebné a to je to prekročenie čiary, že nie, aby ste využili ten politický priestor, ktorý tu je a nech sa páči, aj veď áno, za výroky, ktoré sa tu povedia, nikto nemôže byť nijako stíhaný, nijako, hej? A je to podľa mňa správne a dobré v demokratickej spoločnosti a musíme sa inak vysporiadať v Národnej rade, čo urobiť s tým, ktoré výroky nepovažujeme proste za vhodné, aby tu vôbec zaznievali, ale takže tu si povieme naozaj všetko, čo máme na srdci, keď to tak mám povedať. To je jedna vec. Druhá vec je, aké prijímame zákony, aké prijímame uznesenia. A prijať uznesenie Národnej rady o niečom, na čom tu nie je zásadná zhoda, je proste absolútne zneužitie parlamentu v takýchto veciach, v takýchto veciach, v takýchto hrubých lžiach, ktoré tu sú. Zákon o spôsobe voľby prezidenta proste nebol porušený, tak ako povedal aj pán poslanec Dostál, aj sa na to sústredil. Proste nebol. Nebol. Pán poslanec Grendel, ďakujem a pripomínajte, čo sa včera stalo, je to podľa mňa dôležité. Pani poslankyňa Mesterová, pán poslanec Ledecký, áno, je to o pomste, aj o pomste poslanca Gašpara. Veď preto tu ako navrhovateľ vystupoval niekoľkokrát, bolo to zjavné z jeho vystúpení, vôbec sa netýkali vlastne ani poriadne tohto uznesenia, ale zase jeho vlastných boľačiek a jeho právd a to je strašné, že takto sa zneužíva priestor Národnej rady. Ďakujem.
22. schôdza NR SR - 11.deň - A. dopoludnia
Dátum: 2024-11-07
Poslanec: Kolíková, Mária (SaS)
Druh vystúpenia: Vystúpenie s faktickou poznámkou

2. Ďakujem pekne, pán predsedajúci. Áno, chcem reagovať na pána poslanca Dubéciho, ktorý tu jasne včera povedal, že máme ako krajina úplne iné problémy, aby sme riešili teraz rozsudok súdu s ohľadom aj na všetky okolnosti, že ešte nevieme, ako nakoniec celé konanie skončí, keďže samotný Andrej Kiska dal jasné vyjadrenie, že použije aj mimoriadne opravné prostriedky. A ja naozaj žasnem, že v prípade Dušana Kováčika, právoplatne odsúdeného, ktorý si teda dovolanie podal, tak bol prepustený na slobodu. Ohľadom inej osoby, ktorá ešte ani nemá doručený rozsudok krajského súdu, tak sa tu chystá uznesenie s množstvom lží, ja k tomu aj samostatne vystúpim, ale tá hrubosť, ktorú ste sa rozhodli vo vládnej koalícii využiť a zneužiť a naozaj zosmiešniť Národnú radu, že Národná rada sa tu zneužíva ako priestor, že si tu vládna koalícia proste hovorí čokoľvek, čo ani nepatrí do Národnej rady. Ďakujem.
22. schôdza NR SR - 10.deň - B. popoludni
Dátum: 2024-11-06
Poslanec: Kolíková, Mária (SaS)
Druh vystúpenia: Vystúpenie s faktickou poznámkou

137. Ďakujem veľmi pekne, pán poslanec Dostál, si veľmi správne upriamil pozornosť na to, čo všetko je v tom hanebnom uznesení. Okrem toho, že to celé uznesenie vôbec nepatrí do Národnej rady a predbieha všetky udalosti, tak sú v ňom jednoducho konštatovania, ktoré nijako neobstoja. Nijako neobstojí aj konštatovanie, že bol porušený zákon o spôsobe voľby prezidenta, proste nijako. Aké ustanovenie? To sú jednoducho vymyslené bludy, ja som rada, že si na ne upozornil, že v tom uznesení sú jednoducho skutkové vety ako bludy, ktoré nemajú absolútne žiadny skutkový základ, a Národná rada zjavne v podaní väčšiny koalície tu je pripravená za to zahlasovať. A toto je strašné. Že to jednoducho nastáva naozaj fakt, že ten, kto je pri moci, môže všetko, ale to teda zatiaľ nikdy neplatilo v právnom štáte. A nejaké hranice tu boli, ale týmto uznesením, ak nebodaj prejde a v takomto znení, tak to, čo urobí koalícia, je, že prekročí ďalšiu hranicu, ďalšiu hranicu právneho štátu. Že tu Národná rada môže kľudne povedať, že biela je čierna, že jednoducho nie sú tu, nie je tu ako keby už žiadny ďalší rámec, o čom môže byť uznesenie a v akej miere vôbec môže byť relevantné k faktom a nejaký vymyslený príbeh, ktorý napomáha vládnej koalícii v politickom boji proti komukoľvek. Proti komukoľvek. A osobitne ak jej ide o politickú pomstu, tak využije na to väčšinu v Národnej rade, vymyslí si nejaké uznesenie a dá do neho proste ten príbeh, ktorý potrebuje teraz v tom politickom boji, aby niekoho očiernila, likvidovala a využije na to väčšinu, ktorú tu má. A toto je veľmi, veľmi nebezpečný precedens. Ja si nepamätám okrem toho prípadu, ktorý tu nakoniec aj spomínal pán poslanec Mikloško z čias mečiarizmu, že... (Prerušenie vystúpenia časomerom.)
22. schôdza NR SR - 10.deň - B. popoludni
Dátum: 2024-11-06
Poslanec: Kolíková, Mária (SaS)
Druh vystúpenia: Vystúpenie s faktickou poznámkou

92. Ďakujem veľmi pekne, pani poslankyne, páni poslanci, za vaše faktické poznámky. A len dopĺňajú tú celú mozaiku, čo sa vlastne stalo pri tej hanebnej novele trestných kódexov. Ako povedala aj pani poslankyňa Bihariová na príklade k premlčaniu, ako tu sa udialo naozaj neuveriteľne veľa lapsusov, ktoré sú za hranicou toho, čo pripúšťa vôbec ústava v právnom štáte. A je to, samozrejme, len v prospech páchateľov trestnej činnosti. To, čo robí momentálne táto vládna koalícia, je to, že robí hmlu prijímaním stále nových a nových noviel, ktorými sa snaží zalepiť oči Európskej komisii, aby nám pustila tie eurofondy. Európska komisia veľmi dobre rozumie a chápe, že niektoré procesy sa jednoducho už nedajú zvrátiť. Darmo jej to vládna koalícia rozpráva, že ona mala od začiatku dobrý úmysel, ale ten dobrý úmysel poprela, keď nedala normálnu odbornú debatu aj s Európskou komisiou, ktorá sa jej dožadovala predtým, ako bola schválená táto novela. Veď si veľmi dobre pamätáme tie listy, ktorými žiadala Európska komisia, aby sa s ňou vláda rozprávala, čo ide prijať. A že tam vidí rozpor jednoducho s európskym právom. A preto dodnes je pre mňa nepochopiteľné, ako mohol Ústavný súd s takou ľahkosťou prijať rozhodnutie a nedať priestor na posúdenie súladu s európskym právom, lebo sa ukazuje, sa ukazuje jednoznačne každou vašou novelou, ako to bolo vážne zlyhanie v tejto časti. Jednoducho, že Ústavný súd sa rozhodol od stola posúdiť otázku s európskym právom, že to vie a dobre pozná, ale my tu máme stále na stole vaše ďalšie a ďalšie novely, ktoré poukazujú na problém s európskym právom. Ďakujem pekne.
22. schôdza NR SR - 10.deň - A. dopoludnia
Dátum: 2024-11-06
Poslanec: Kolíková, Mária (SaS)
Druh vystúpenia: Vystúpenie s faktickou poznámkou

32. Budeme to tu opakovať viackrát, ale treba. Toto uznesenie je zneužívanie, je zneužívanie Národnej rady na politickú pomstu. To sa tu deje. Jednoducho v tom uznesení sú výmysly, skutkové nepravdy, ktoré ste si jednoducho navymýšľali a chcete takto pretlačiť tento váš príbeh o Andrejovi Kiskovi. A tým chcete jednoducho potlačiť všetko to, čo sa deje v spoločnosti a s čím sa neviete vy nejakým spôsobom vysporiadať. Či sú to energie, ktoré stúpajú, či sú to potraviny, ktoré stúpajú, či sú to množiace sa krádeže, či je to únik pred spravodlivosťou vašich ľudí, či je to proste ohrozenie eurofondov, toto proste neviete riešiť, neviete. A potom tu vystúpite, pán poslanec Gašpar, naozaj s kľudom Angličana po tej hanebnej novele, ktorou ste si prilepšili, lebo ste si prilepšili už len tým, keď dáme bokom všetko to znižovanie trestov na korupčné trestné činy, už len tým ste si prilepšili, že sú tam nové procesné postupy, ktoré jednoducho sťažujú, sťažujú efektívny priebeh každého trestného konania, aj to, ktoré už je na súde. Ľudia dnes dostávajú zastavenie trestných stíhaní ohľadom trestných činov, ktoré sa tu stali pred viac ako desiatimi rokmi kvôli tejto hanebnej novele, kvôli tomu, že nemalo byť efektívne trestné konanie ohľadom tých vecí, ktoré sú na súde. Jednoducho súdy sa vysporadúvajú s tou novelou aj tak, že keď sa ešte nerozhodlo o danej veci a trvá to dlho na súdoch, tak sa zastavujú tie trestné konania. Jednoducho ste si polepšili, polepšili ste si. A stále tu rozprávate vlastne sám o sebe a o svojich kauzách, vyťahujete tu z kontextu veci, ktoré nikto nemá šancu vidieť tie spisy. Vy sám tu rozprávate, že sa tu vynášajú veci z trestných spisov a vy sám to robíte, samozrejme len to, čo vám vyhovuje. Proste je to nechutné a je to zosmiešňovanie Národnej rady.
22. schôdza NR SR - 10.deň - A. dopoludnia
Dátum: 2024-11-06
Poslanec: Kolíková, Mária (SaS)
Druh vystúpenia: Vystúpenie s faktickou poznámkou

12. Reagujem na pána poslanca Ledeckého a osobitne na tú časť využitia opravných prostriedkov. A toto je tak absurdné, presne tak ako povedal pán poslanec Ledecký, samozrejme, že pán poslanec Gašpar tu s kľudom Angličana prednáša tento návrh, pretože tu očisťuje tým svoje vlastné meno a s kľudom Angličana, pretože vie, že si prilepšil svojím hlasovaním ako len mohol pri svojich kauzách pri tej hanebnej novele trestných kódexov a s kľudom Angličana, lebo robili všetko preto, aby svojich blízkych nechal uniknúť pred spravodlivosťou. Však pán poslanec Žiga vie o tom porozprávať. Teraz odsúdený Kováčik, právoplatne s rozsudkom v rukách prepustený na slobodu, tak by sme mali najprv asi priniesť nejaké uznesenie ohľadom pána Kováčika, lebo to je teda naozaj právoplatne odsúdený a tiež, akože ešte tu beží nejaké konanie o mimoriadnych opravných prostriedkoch, ale nikoho naozaj ani vo sne nenapadlo tu nosiť uznesenie do Národnej rady a takto zneužívať Národnú radu na šírenie nenávisti. Lebo to je teraz, zneužívanie Národnej rady na šírenie nenávisti. Toto robí koalícia, že v konaní, ktoré sa týka, no týka sa to prezidenta, ale týka sa to vratky, ktorá nikdy nebola vrátená, štátu nevznikla absolútne žiadna škoda, ale naopak sa bavíme o človeku, ktorý v státisícoch, môžeme sa baviť, že v miliónoch eurách, v eurách vracal peniaze a dával a daroval peniaze aj zo svojho vlastného platu prezidentského ľuďom, ktorí sú v núdzi. Toto vy nerozumiete tomu, pán poslanec Gašpar, že jednoducho tu nebola vôbec žiadna škoda, je to neuveriteľne čestný, charitatívny človek. Môžeme sa rozprávať, samozrejme, o tom, ako sa postavil k otázke výdavkov na kampaň, ale pri... (Prerušenie vystúpenia časomerom.)
22. schôdza NR SR - 4.deň - A. dopoludnia
Dátum: 2024-10-25
Poslanec: Kolíková, Mária (SaS)
Druh vystúpenia: Vystúpenie s faktickou poznámkou

145. Ďakujem veľmi pekne, pán poslanec, osobitne za tú zmienku k tým vládnym organizáciám. A tiež si myslím, že je to téma, ku ktorej sa treba vracať. Dotačná schéma ľudských práv prešla na ministerstvo spravodlivosti z ministerstva zahraničných vecí. To nastavenie, ktoré prešlo z ministerstva zahraničných vecí, tak ako bolo nastavené z vlád SMER-u, prešlo zásadne obnovou na ministerstve spravodlivosti stransparentnením celého procesu a žiadni ministri voči nemu nemali žiadne námietky. Ako prešiel na ministerstvo spravodlivosti, ako bol nastavené. Ani minister Gál, ktorý tam bol, ani, keď ho, vlastne nastala ministerka spravodlivosti Žitňanská, to bolo áno, aj za vlády SMER-u, žiadne námietky k tomu neboli. A teraz zrazu, teraz príde minister Susko, spochybní celý proces, ktorý mal jasné pravidlá aj na základe vyhlášky, čo predtým vôbec nebolo, vôbec nebolo, a zneužil vlastne celú dotačnú schému na politický boj s opozíciou. A toto je tiež námietka, že jednoducho nechal sa takýmto spôsobom politicky vtiahnuť, veď je to politický nominant, ale zneužil celú dotačnú schému na ochranu ľudských prác na boj s opozíciou a nakoniec cez bludy až konšpirácie ohľadom samotného auditu v tejto dotačnej schéme k odvolaniu podpredsedu parlamentu. Toto samo osebe by malo stačiť na odvolanie ministra spravodlivosti. Jednoducho kto iný ak minister spravodlivosti by mal dbať, že jednoducho pravidlá sa dodržiavajú a nezneužívajú sa za to, že príde nejaký iný politický nominant, aby sa odstraňovali podpredsedovia parlamentu, ktorí sú predstavitelia opozície.
22. schôdza NR SR - 4.deň - A. dopoludnia
Dátum: 2024-10-25
Poslanec: Kolíková, Mária (SaS)
Druh vystúpenia: Vystúpenie s faktickou poznámkou

137. Ďakujem veľmi pekne, pán poslanec. Ja si dovolím vrátiť k tej časti, kde ste spomínali restoratívnu justíciu, a treba sa tu k tomu vracať, nie, ten návrh tej hanebnej trestnej novely nie je restoratívna justícia. Restoratívna justícia vyzerá inak. Toto je paškvil. Restoratívna justícia musí mať aj nejakú primeranosť, samozrejme, aj otvorenia tých alternatívnych trestov a otvorenia väzníc a musia byť k tomu ľudia, ktorí dohliadajú na výkon trestu. A takíto tam nie sú. Nie sú tam vzájomné opatrenia, ktoré by, áno, nabádali aj k tomu, aby bola nahradená škoda. Veľmi správne ste na to poukázali. A treba sa k tomu vracať. Jednoducho toto nie je restoratívna justícia. Je klamstvo, že táto novela bola prijatá kvôli restoratívnej justícii. Je to klamstvo. Jednoducho vyzerá inak, inak bola pripravovaná, zobral sa z toho paškvil a ja som zvedavá nakoniec, ako sa pánovi ministrovi podarí k tomu mať aj nejakých ľudí. Hovorím nejakých, pretože na to, aby to bola riadna restoratívna justícia, tak treba prinajmenšom sto až dvesto ľudí do systému, ktorí budú dohliadať nad výkonom trestu, osobitne pri takomto obrovskom rozsahu otvorenia brány väzníc. Takže ďakujem pekne, že ste na to upozornili, a treba na to upozorňovať, lebo nie je to restoratívna justícia. Ďakujem pekne.
33. schôdza NR SR - 9.deň - B. popoludní
Dátum: 2025-04-08
Poslanec: Krátky, Rastislav (SLOVENSKO)
Druh vystúpenia: Vystúpenie s faktickou poznámkou

85. Ja vám ďakujem za slovo. Všetko sú to trefné komentáre. Presne tak, vyhraj voľby, môžeš všetko, alebo akýsi typ vlády cez dekréty alebo potrubná demokracia. To, je to, snaží sa to trafiť vlastne tú pointu, ktorá tu nastáva. A ja dám ešte ďalší argument, že prečo si myslím, že je to v skrátenom legislatívnom konaní. Práve kvôli nestabilite vládnej koalície, pretože nám tu chýba jedna schôdza, ktorá mala byť začiatkom tohto roka, mala byť normálne podľa harmonogramu, ktorý ako poslanci máme, riadne zvolaná a mala byť normálne spustená, mali sme na nej rokovať aj o vládnych návrhoch zákonoch, aj tie, ktoré predkladá opozícia, ale práve pre nestabilitu, pre hašterivosť v koalícii, pre tie kšefty, ktoré sa tam robili s flekmi, že sa tu niektorí poslanci tvárili za pekných, ako oni vlastne nechcú a teraz zrazu s pokorou prijímajú kreslo ministra. A toto všetko je následkom toho, že tu máme skrátené legislatívne konanie: vaše hádky, nestabilita, chýbajúce počty, to, že ste nemali dostatok poslancov na to, aby ste mohli robiť politiky. Takže toto je reálny dôvod toho, prečo tu máme také obrovské množstvo skrátených legislatívnych konaní. A aj toto legislatívne konanie, ktoré tu dnes je a preberáme ho zrýchlene, tak je to zbytočné, neni na to dôvod.
33. schôdza NR SR - 9.deň - B. popoludní
Dátum: 2025-04-08
Poslanec: Krátky, Rastislav (SLOVENSKO)
Druh vystúpenia: Vystúpenie s faktickou poznámkou

47. Keď ste chceli zlepšovať podmienky v II. pilieri, tak ste nemali v januári 2024 znížiť koeficient z 5,5 na 4 %, pokiaľ ide o príspevok do II. piliera. Už tam ste mohli začať. Pokiaľ ide o to, že chcete stavať nájomné byty, lebo tu hrozí nejaká kríza akútna, pretože to hovoríte, keď prichádzate a žiadate o skrátené legislatívne konanie, tak už keď nastupovala tretia vláda Roberta Fica, tak ten stav s bytmi na Slovensku bol taký, že keby sa vtedy desať rokov naplno začalo stavať a všetky stavebné spoločnosti by hlušili a liali betón ako hluché, tak by neuspokojili ten trh. Taký je dopyt a taká je situácia na Slovensku. Už v tretej vláde Roberta Fica to bola otázka, ktorá bola dlhodobo na stole a dlhodobo neriešená. Takže to legislatívne skrátené konanie, ku ktorému ste, kolega, vystúpili, nie je odôvodnené a k tomu, k tej dôvodnosti ste nepovedali v zásade nič. Lebo keď si dáte na stôl tieto argumenty, tak jasne vidno, že toto nie je nejaká vec, ktorá nám tu vznikla akútne, ale ktorú tu máme práve tým, že SMER zanedbal sociálne politiky, ktoré sľuboval, a staral sa len o seba.
33. schôdza NR SR - 9.deň - A. dopoludnia
Dátum: 2025-04-08
Poslanec: Krátky, Rastislav (SLOVENSKO)
Druh vystúpenia: Vystúpenie s faktickou poznámkou

52. Keď sa pozrieme na to, že kto bol tým najviac postihnutým, teraz nemyslím tých ľudí, ktorí trpeli touto chorobou, tak najväčšiu obeť prinášali lekári, zdravotné sestry, zdravotnícky personál, ktorý vo veľmi ťažkých podmienkach, často v nadčasoch, so zlým vybavením alebo aj s vybavením, ktoré vôbec nebolo, mali rôzne skafandre na sebe častokrát, jednoducho mali veľmi ťažké podmienky aj vôbec vydržať v tom oblečení, ktoré museli nosiť. Takisto robili v ťažkej situácii preto, lebo boli v strese z toho, ako sa hrnuli tí pacienti, akým spôsobom možnože reagovali, báli sa o svoje životy. Zároveň to boli aj starší lekári, staršie sestry, ktoré boli priamo vystavení tomu, že sa môžu nakaziť, ale obetovali sa a zostali v nemocnici a zostali slúžiť tým ľuďom a poskytovať im zdravotnú starostlivosť, ktorí tam prichádzali a boli na nich odkázaní. A to, na čo sa spoliehali títo ľudia, bolo, že sa dodržujú opatrenia, že sú opatrenia, že sa vymáhajú a že tí, ktorí ich nerešpektujú, tak budú za to potrestaní alebo budú jednoducho sankcionovaní takým spôsobom, aby sa tie opatrenia dodržiavali, aby tí ľudia nepribúdali v nemocniciach, aby tam boli voľné lôžka, aby boli voľné respirátory, teda resp. pľúcne ventilácie. Lekári sa spoliehali na to, celý zdravotnícky personál, že budú opatrenia, ktoré sa dodržiavajú, a ten, ktorý na to kašle, dostane pokutu a bude riešený. A vy im teraz spätne pľujete do tváre. A hovoríte: No a čo, no a čo keď si porušoval opatrenia. Tak dostali zaplatené, no a čo, tak si ohrozoval ich životy. Vrátime ti to pekne naspäť. Toto je logika? Toto je úcta, s ktorou sa spätne pozeráte na zdravotnícky personál v nemocniciach? Toto si tí ľudia nezaslúžia, nezaslúžia, aby ste sa takto pohŕdavo k nim správali. (Potlesk.)
33. schôdza NR SR - 9.deň - A. dopoludnia
Dátum: 2025-04-08
Poslanec: Krátky, Rastislav (SLOVENSKO)
Druh vystúpenia: Vystúpenie s faktickou poznámkou

24. Roman, výborná rozprava. Žijeme temnú dobu teraz za vlády Roberta Fica, temnú a absurdnú, pretože keby mali postupovať v logike toho, ako si aj ty hovoril, a toho, čo teraz predkladajú do Národnej rady, tak by to bolo tak počas slintačky a krívačky, že by tým farmárom normálne, ako im teraz hovoria, že im ani nedajú kompenzácie za to, keď nebudú dodržiavať opatrenia, tak to by znamenalo vlastne tým ľuďom, že by mali dať preplatiť, pokiaľ nedodržiavali opatrenia, všetku starostlivosť zdravotnú, ktorú tí ľudia dostali. Takáto logika to je! Ale je absurdne zvrátená, pretože oni robia presný opak. Na jednej strane teraz hovoria ľuďom, ktorí nedodržiavajú opatrenia pri SLAK-u, že no, musíte dodržiavať, musíme testovať, musíme vakcinovať, musíme mať karanténne oblasti, musíme normálne tvrdo sa chrániť proti tomu, aby tam nikto nechodil . A teraz som si otvoril ten zákon. Tuto pozerám, že oni idú odpúšťať napr. aj poplatky, ktoré boli uložené v blokovom konaní. Vyše 22-tisíc ich bolo, myslím, rozdaných, keď som si tak narýchlo pozrel. A porovnám to teraz. Tak vtedy bolo možné udeliť v blokovom konaní pokút do tisíc euro. No a teraz orgán veterinárnej správy môže za opatrenia, ktoré majú chrániť hospodárske zvieratá, uložiť 400 až 1 000 euro. Totožná vec, akurát že úplne zvrátená logika. Teraz na jednej strane hovorí Takáč, ako treba testovať, karanténu, prísne opatrenia dodržiavať, pokutovať budú, ani nepreplatia to, keď tie hospodárske zvieratá im tam umrú, ale pán minister Eštok nemá problém, on sem príde, on normálne ide tu realizovať zvrátený plán z chaty z Čifárov. Ja som, pán minister, nepočul, že vy by ste sa vyjadrili k tomu, že ako hodnotíte túto chatu, ale zjavne sa s ňou plne stotožňujete. Ako povedal Kaliňák: Toto všetko pôjde rovno do preč. A toto presne robíte. Vy ste normálne nástrojom Roberta Fica, absurdným, ktorý teraz takúto zvrátenú logiku zavádza.
33. schôdza NR SR - 8.deň - A. dopoludnia
Dátum: 2025-04-04
Poslanec: Krátky, Rastislav (SLOVENSKO)
Druh vystúpenia: Vystúpenie s faktickou poznámkou

211. Pán poslanec, pripomenuli ste mi jednu vec, ktorú som nepovedal vo svojom vystúpení, a myslím si, že tam sa zhodneme aj s kolegami Progresívneho Slovenska, že Robert Fico prišiel s touto témou teraz preto, lebo je to pasca. Je to skrátka pasca pre opozíciu a on si to užíva. Jeho poslanci tu vôbec nemuseli vystupovať. Ale zároveň je to dôkazom toho, že v skutočnosti oni nestoja za tými témami. Na margo toho, tej poznámky na účet Kresťanskej únie, tak chcem povedať, že Richard Vašečka tu vystúpil a ona jasne povedala, aký majú postoj k tomuto, ako budú hlasovať. Takže nie je to tak, že by nebojovali za tie hodnoty aj teraz v piatok. Dobrá otázka, že či máte porobenô . Prikláňam sa k tomu, aby sme nezatvárali oči nad tým všetkým, čo sa deje naokolo, a naozaj rokovali o tom. Však aj práve preto som predložil uznesenie na úvode tejto schôdze, aby sme diskutovali o slintačke a krívačke. Chceme to riešiť. My si rozumieme. Len škoda, že vládna koalícia robí politické hry a neriadi túto krajinu. A v skutočnosti ani nestojí za hodnotami, ktoré deklaruje, že chce presadzovať. A potom tak aj vyzerá tá úprava, ktorú navrhujú. Z hrádze proti progresivizmu alebo proti liberálom je tu v podstate taký, taký slabučký vývar. Ďakujem pekne za slovo.
33. schôdza NR SR - 8.deň - A. dopoludnia
Dátum: 2025-04-04
Poslanec: Krátky, Rastislav (SLOVENSKO)
Druh vystúpenia: Vystúpenie s faktickou poznámkou

207. Pán poslanec Dubéci, znovu ste to urobili, na záver svojej faktickej poznámky ste povedali, že načo riešime tieto témy a však kopec iných je tu problémov . No však nevyhýbajte sa tej diskusii. A keď chcete hovoriť o tom, že som pomiešal nejaké koncepty, no poďte, poďte, prihláste sa aj teraz do ústnej rozpravy, prihláste sa potom v druhom čítaní, rozprávajme sa o tom. Ja sa kľudne môžem zamerať len na to. Viete, ja som vždy pristupoval a teraz nielen k jednej, ale ku všetkým poslankyniam z vášho klubu s úctou a mrzelo ma, keď niekto prekračoval rubikon a správal sa k nim neúctivo až ponižujúco, a vyjadril som im viackrát osobne solidaritu aj som sa ich zastal. Čiže to nie je o tom, že ja si zatváram oči nad tým, keď sa toto deje, ale zároveň treba povedať, že pokiaľ sa vnáša ideológia do tvorby práva, tak sa to týka potom aj našich detí napríklad, aj nás, aj pre nás sa to stáva osobným. Ja nechcem, aby sa rodová ideológia vyučovala na školách, ja nechcem, aby moje deti učili to, že si môžu zvoliť akúkoľvek, akýkoľvek sociálny status, teda rod, akýkoľvek sociálny koncept toho, že či sa cíti byť dneska mužom, potom to prejde tak fluidne a zrazu ženou a potom môže tomu prispôsobiť aj svoje fyzické danosti a ja toto nechcem, aby sa dialo, aby sa vyučovalo na školách. Toto sa a toto sa potom osobne dotýka aj mňa, mojej ženy, dotýka sa to mojich detí. Čiže nerobte to osobným len v tej rovine, že keď niekto chce nadobudnúť práva. To je o tom, že vy nabúravate koncept identity človeka. A ten koncept, keď ho nabúrate, tak potom to so sebou bude niesť mnohé obete. Oni budú mať tí ľudia psychologické problémy. Vy sa tu, vy to, teraz sa tu chytáte za tvár, by bolo krásne, keby vás videli, lebo to sa presne deje v psychologických poradniach. Proste tu je naozaj pro... (Prerušenie vystúpenia časomerom.)